આ મુદ્દે સમગ દેશ બે ભાગમાં વહેંચાઇ ગયો હોય તેમ લાગે છે. લોકો માટે એ સમજવું મુશ્કેલ છે કે એક સમયે સામસામે લડેલા રાજપક્ષે અને સિરિસેના એક કેવી રીતે થઈ ગયા. બીજું રાજપક્ષેના જૂથ તરફથી ફરી સત્તામાં પોતે આવે ત્યારે ભારત તરફથી અડચણ ના આવે તે માટેના પ્રયાસો અગાઉથી જ શરૂ કરી દેવાયા હતા. તેના કારણે જાણકારો કહી રહ્યા છે કે ભૂતકાળમાં થયું હતું તેમ ભારતનો ફરી ઉપયોગ ના થઈ જાય. ભારતીય શાંતિ રક્ષક દળોને બોલાવીને શ્રીલંકાના શાસકોએ ભારતીયોને તામિલો સામે મૂકી દીધા હતા. આ વખતે ખેલ શું છે તે દિવસો જશે તેમ સ્પષ્ટ થશે. ચીન તરફી મનાતા રાજપક્ષે હવે ભારતની સાથે રહેવાની વાતો કરવા લાગે તેની પણ નવાઈ લાગે છે.